CELEX: 32012R0553
Language: hu
Date: 2012-06-19 00:00:00
Title: A Bizottság 553/2012/EU végrehajtási rendelete ( 2012. június 19. ) egyes áruk Kombinált Nómenklatúra szerinti besorolásáról

27.6.2012   
            
            
               HU
            
            
               Az Európai Unió Hivatalos Lapja
            
            
               L 166/18
            
         A BIZOTTSÁG 553/2012/EU VÉGREHAJTÁSI RENDELETE
   (2012. június 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex-bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. június 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  1.
               
               
                  2.
               
               
                  3.
               
            
                  Egy nem menetes acéláru, a rozsdamentes acélból készültek kivételével, hatszögletű fejjel, 1 040 MPa húzóerővel, 160 mm-es hosszal, 32 mm-es fejmérettel és 16 mm-es szárvastagsággal.
                  Bemutatását követően a termék további megmunkálása szükséges, hogy a 7318 vámtarifaszám alá tartozó készárunak minősüljön.
               
               
                  7318 15 89
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, valamint a 7318, a 7318 15 és a 7318 15 89 KN-kód szövegezése határozza meg.
                  Mivel a termék közvetlenül nem használható, körülbelül a készáru alakjával rendelkezik, továbbá csak a 7318 vámtarifaszám alá tartozó készáru elkészítésére használható, ezért, mint nyersdarab, a 2. a) általános értelmezési szabály értelmében félkész termék (lásd a 2. a) értelmezési szabály II. pontjához; és a 7318 vámtarifaszám A. rész, (5) bekezdéséhez tartozó HR Magyarázatot).
                  Objektív tulajdonságai, úgymint alakja, hatszögletű feje és húzóereje miatt egy a 7318 15 89 KN-kód alatti félkész terméknek minősül.
                  Következésképpen a terméket a 7318 15 89 KN-kód alá kell besorolni.